C 259/124
601.
BG
Официален вестник на Европейския съюз
21.7.2023 г.
Споразумение, което няма осезаем ефект върху конкуренцията Пример 3 Ситуация: Fair-Clothing.Com е много успешна неправителствена организация, която с помощта на държавни субсидии и ефективна медийна кампания е успяла да убеди голямото мнозинство от дружествата, продаващи облекло в ЕС, включително всички големи марки и редица вериги за търговия на дребно с облекло, да купуват облекло само от производители в развиващи се страни, които зачитат определени равнища на минималната работна заплата.
Кампанията е получила широка подкрепа от организации на потребители както на национално равнище, така и на равнището на ЕС и е постигнала огромен успех: понастоящем 85 % от цялото облекло, продавано в ЕС, се продава с етикета Fair Clothing.
За да получат лиценз за използването на етикета, участващите дружества са приели да спазват стандартите за минималната работна заплата и да не продават облекло, което не е в съответствие със стандартите, независимо къде е произведено то.
В резултат на кампанията работните заплати на текстилните работници в развиващите се страни са се повишили средно с 20 %.
Проучванията и изследванията на потребителите на продуктите показват, че средната цена на облеклото в ЕС не се е повишила значително в резултат на въвеждането на етикета Fair Clothing: приблизителните изчисления за отражението върху цената са в диапазон от -0,5 % до +0,8 % и статистически не се различават значително от нула.
Най-правдоподобните обяснения за липсата на повишаване на цената са: първо, сравни­ телната незначителност на работните заплати в производството като компонент на крайната цена на облеклото; и второ, възможните подобрения на производителността на труда, които може да се дължат на повишените заплати.
Например заплатите като компонент в производството на памучни ризи са около 30 % от местните производствени разходи.
Затова повишаването на заплатите с 20 % може да се очаква да е довело до повишаване на цената на ризата франко завод в развиващия се свят с най-много 6 %.
Анализ: Като се има предвид, че страните по споразумението за Fair Clothing (западни притежатели на марки и вериги за търговия на дребно с облекло) добавят среден марж от 200—300 % към покупната цена, за да покрият разходите за транспорт, внос и други разходи за разпространение и опаковане, отражението върху цената, на която страните продават ризата, само по тази причина е най-много 1,5—2 %.
Освен това има свидетелства, че повишаването на заплатите с 20 %, което осигурява на работниците достъп до по-питателна храна и до по-добро здравеопазване, има положително отражение върху производителността на труда в текстилния сектор в развиващия се свят.
С оглед на силната конкуренция в сектора на облеклото, тези подобрения на производителността може да се очаква да имат намаляващо цената отражение.
Въз основа на приблизителните изчисления за отражението върху цената, може да се заключи, че споразу­ менията за Fair Clothing е малко вероятно да имат значително отрицателно въздействие за клиентите на страните по споразуменията и поради това не попадат под забраната по член 101, параграф 1.
602.
Споразумение, което няма вероятност да ограничи конкуренцията по член 101, параграф 1 и/или да изпълни условието по член 101, параграф 3.
Пример 4 Ситуация: В отговор на резултатите от изследване на препоръчителното съдържание на мазнини в някои преработени храни, проведено от финансирана от правителството експертна група в дадена държава членка, няколко основни производители на въпросните преработени храни в същата държава членка се договарят чрез официални разговори в промишлено търговско сдружение да определят препоръчително съдържание на мазнини в продуктите.
Заедно страните осъществяват 70 % от продажбите в рамките на държавата членка.
Инициативата на страните ще бъде подкрепена от национална рекламна кампания, финансирана от експертната група, в която се подчертават опасностите от високото съдържание на мазнини в преработените храни.
Анализ: Въпреки че съдържанието на мазнини е препоръчително и следователно незадължително , в резултат на широката публичност от националната рекламна кампания, определеното препоръчително съдържание на мазнини вероятно ще се спазва от всички производители на тези преработени храни в държавата членка.
Поради това има вероятност то да се превърне на практика в максимално допустимо съдържание на мазнини в преработени храни.
Поради това изборът на потребителите на продуктовите пазари би могъл да се ограничи.
При все това страните ще са в състояние да продължат да се конкурират по отношение на редица други характеристики на продуктите, например цена, размер на продукта, качество, вкус, съдържание на други хранителни съставки и сол, баланс на съставките и марка.
Освен това конкуренцията по отношение на съдържанието на мазнини в продукта може се увеличи, ако страните се стремят да предлагат продукти с най-ниско съдържание.
Поради това е малко вероятно споразумението да доведе до ограничаващо въздействие върху конкуренцията по смисъла на член 101, параграф 1.
Въпреки това, дори ако се установи, че спора­ зумението има значително отрицателно въздействие върху конкуренцията съгласно член 101, параграф 1 — тъй като потребителите са лишени от възможността да избират храна с високо съдържание на мазнини — ползите за потребителите от гледна точка на стойността на получената информация и благоприятните последици за здравето вероятно ще надхвърлят вредата и споразумението вероятно ще отговаря на условията на член 101, параграф 3.